Abbad ibn Bishr. Abbad ibn Bishr al-Ashxaliy () — Muhammad paygʻambarning sahobalaridan biri. Biografiya. Abbad ibn Bishr 606-yil Madinada tugʻilgan. Islom paygʻambari Muhammad Madinaga yuborgan Musab ibn Umayrning xutbalari tufayli islom taʼlimoti bilan tanishgan. Islomni qabul qilgandan soʻng, zohidona hayot kechirib, koʻp vaqtini ibodat bilan oʻtkazgan. Qur’onni mukammal bilgan. Oisha binti Abu Bakr aytadilar: „ Ansorlardan Abdulashxal qabilasidan bo‘lgan uch kishidan: Saʼd ibn Muoz, Usayd ibn al-Xudayr va Abbad ibn Bishrdan hech kim fazilat jihatidan oshib ketolmaydi“. Abbad ibn Bishr Payg‘ambar davridagi barcha harbiy yurishlarda qatnashgan. 626- yilda Muhammad Banu Muxorib va Banu Salaʼba qabilalariga qarshi yurish qilgan.